b'\n_START_ARTICLE_\nAtlas okolja\n_START_PARAGRAPH_\nAtlas okolja (prej NVatlas) je spletna storitev, v okviru katere Agencija Republike Slovenije za okolje omogo\xc4\x8da dostop do prostorskih vsebin naj\xc5\xa1ir\xc5\xa1emu krogu uporabnikov. Re\xc5\xa1itev je zasnovana na uporabi spletnih geoinformacijskih (GIS) tehnologij._NEWLINE_Omogo\xc4\x8da pregled zemljevida Slovenije, ve\xc4\x8dkratno pove\xc4\x8davo, pomikanje trenutnega prikaza, navedbo nadmorske vi\xc5\xa1ine ter kraja, h kateremu poljubna to\xc4\x8dka spada, kataster, merjenje razdalj ter povr\xc5\xa1in, iskanje naslovov, zemljepisnih imen ali iskanje po koordinatah. Pri ustrezni pove\xc4\x8davi se pojavi satelitski posnetek podro\xc4\x8dja.'